Folketing
2007-03-30

Sidste sommer besøgte SF en række erhvervsvirksomheder for at præsentere SF’s grønne erhvervspolitik. Det drejede sig om Vestas, Novozymes, Grundfos og Danfoss. Ud over at virksomhederne i høj grad roste SF’s grønne erhvervspolitik, kom virksomhederne også ind på, at de undrede sig over, at der ikke var andre politiske partier, der tidligere havde opsøgt dem og besøgt dem, og at de godt lige ville have os til at tage med til Folketinget, at de syntes, at den folkeskolepolitik, der føres i øjeblikket, er en katastrofe i forhold til, hvad det er, disse virksomheder har behov for. De har behov for, at der er frihed til forskellighed i prøveformer i det danske uddannelsessystem, og det er jo også derfor, at vi sammen med S og R nu fremsætter et forslag om, at vi får disse forskellige muligheder. Både i grundskolen og på de videregående uddannelser skal det være op til den enkelte institution og ikke til den til enhver tid siddende regering at vælge den bedst egnede eksamensform.